**Zápis**

**zo zasadnutia Rady Združenia, 13. 1. 2016, 18:30 – 20:00**

Café/reštaurácia ESPERIENZA, Žilinská ul.

prítomní: Zuzka G., Zuzka Z., Tomáš, Štefan

ospravedlnení: Lenka, Eva, Jarmila

Program:

1. Informácie a úlohy z  predchádzajúcich stretnutí (v decembri)
* rozdelenie úloh/gestorstva v rámci Rady (viď poznámky zo stretnutia z 21. 12. 2015)
* ďalšie úlohy ostávajú v platnosti
* osloviť Thomasa Dienera s ponukou čestného členstva – Štefan; T: 31. 1. 2016), následne spracovať jeho profil (slov./angl.) a zverejniť na stránke
* spracovať profil M. Hargašovej ako čestnej členky a s jej súhlasom ho zverejniť na stránke
* portfólio Združenia – v prvom kroku Zuzka G. skúsi na základe informácií v prihláškach spracovať prehľad kompetencií jednotlivých členov (link na vyplnené prihláškové formuláre jej pošle Zuzka Z.), ďalšie kroky si dohodneme neskôr
* organizačný poriadok a stanovy – Štefan; T: 15. 2. 2016
1. Štefan referoval o prvom stretnutí klubu v Martine 29. 12. 2015: prilpáíjam krátke info z mailu z 30. 12. 2015: „Bol som včera v Martine na prvom klubovom stretnutí, ktoré zorganizovali Inge Benkovská a Maja Kubišová. Bolo nás tam spolu sedem, to som ešte cestou do MT v Považskej Bystrici nahovoril Dadu Vaňousovú, nech ide so mnou, čo ona bez väčšieho zaváhania prijala. Z domácich tam boli štyri poradkyne z úradu práce (vrátane Inge), budeme mať možno v krátkom čase tri nové členky... Samotný klub prebehol viac menej klasicky, hovorili sme o všeličom, večer so im ešte napísal, nech spichnú niečo na blog, možno z toho niečo bude.“

V súvislosti s rozbiehajúcou sa klubovou činnosťou sme ešte hovorili o tom, že je potrebné jednak mať prehľad o tom, kto, kedy a kde ich organizuje (túto úlohu v zmysle vyššie spomenutej deľby práce bude plniť Evka), mali by sme mať však aj istotu aj v tom, že klubová činnosť v reginoch bude v súlade s naším poslaním, resp. s tým, čo máme zakotvené v stanovách (o tom bola reč v súvislosti s pripravovaným klubom v Považskej Bystrici, ktorý organizuje Peter Šikulinec).

1. Členská základňa – aktuálne máme 35 platiacich členov, jednu čestnú členku, dve členky so schválenou príhláškou zaplatia členské v krátkom čase (A. Müllerová, A. Džuganov, Ševčíková), záujem stať sa členmi prejavili však ďalší (Ľ. Dunčáková, Tandem, n. o.).

V súvislosti s týmto bodom sme sa ďalej dohodli, že vyzveme všetkých členov, aby uhradili členské na rok 2016 (napr. do 31. 3. 2016), spolu s touto výzvou ich však tiež požiadame o prispenie z 2% svojich daní – tu sme sa dohodli na nasledovnom:

* potrebné informácie pre potenciálnych darcov, vrátane už vyplneného tlačiva (vo formátoch .doc, .docx, .pdf) pripraví Štefan
* informácie o možnosti darovať 2% zo svojich daní zverejníme aj na našej stránke (teraz a až do 30. 4. 2016 by to malo byť niekde v hlavnom okne, neskôr by to mal byť jeden z odkazov na stránke dole) – zabezpečí Tomáš
* Združenie sa pre tento účel zaregistruje aj na portáli [www.rozhodni.sk](http://www.rozhodni.sk) (stojí to 20 €) – zabezpečí Zuzka Z., resp. na portáli [www.pradva.sk](http://www.pradva.sk) (tam je to grátis) – Štefan
1. najbližšie aktivity
* v Prahe sa v dňoch 26. – 27. 1. 2016 koná veľtrh Gaudeamus, prostredníctvom Pavlíny Vašátovej tam bude zastúpené aj Združenie, všetky podklady k podujatiu, ktoré sme dostali od p. Mikulu, Pavlíne už Štefan odoslal (poznámka zo 14. 1.: Pavlíne sa podarilo zabezpečiť štyroch ďalších ľudí, ktorí tam budú poskytovať návštevníkom konzultácie)
* klubové stretnutia
* pripravuje sa v Považskej Bystrici pravdepodobne v januári (Peter Šikulinec), zúčastniť by sa ho mohol a chcel Štefan
* Zuzka G. pripravuje prvé stretnutie klubu v Nitre v prvej polovici februára, ako hosť by sa tam mohol zúčastniť Tomáš Solár a prezentovať niečo z grantovej úlohy, ktorú riešia na FSVZ UKF (náš Tomáš, ktorého ZZ oslovila ako prvého, však asi nebude môcť kvôli rodinným povinnostiam)
* v hre je ešte klub v Košiciach, o tom však veľa zatiaľ nevieme (?), ďalšie budú v najbližšom čase určite v Martine i v Trenčíne
1. Štefan informoval o príprave konferencie tematicky venovanej vzdelávaniu a výskumu v kariérovom poradenstve, ktorú v spolupráci českého a slovenského centra Euroguidance a Masarykovej univerzity orgnanizujú v Brne v máji 2016 – bola v hre aj alternatíva, že na príprave organizácie by sa mohlo podieľať aj Združenie možná participácia na organizácii konferencie o výskume a vzdelávaní v kariérovom poradenstve (máj 2016, Brno), predbežne to však vyzerá tak, že v tejto úlohe tam Združenie vystupovať nebude (prípravný výbor má prvé stretnutie 14. 1. v Brne, viac budeme vedieť neskôr); na konferencii by sa však určite mohli zúčastniť viacerí naši členovia (*Poznámka šg, 14. 1.: mohli by sme prípadne zvážiť, či pre členov Združenia neskúsiť zabezpečiť nižší registračný poplatok, ak by sa nejaký vyberal, rozdiel by išiel z našich zdrojov ...*)
2. Štefan: projekt IUVENTA – bol podaný 18. 12., 2015, do 15. 1. musíme ešte doložiť potvrdenia o tom, že nemáme žiadne neuhradené záväzky voči všetkým štyrom poisťovniam; všetky potrebné doklady už máme a budú doručené do IUVENTY v elektronickej (13. 1.) i papierovej verzii (poštou 14. 1.), vo februári bude známe, či získame finančný grant na jeho realizáciu alebo nie
3. A. O. B.:
* Newsletter 1/2016: dohodli sme sa, že príspevky je potrebné zaslať Tomášovi do 31. januára, neurčili sme však konkrétnejšie, kto čo napíše – týka sa nás všetkých, resp. všetkých členov
* do 31. 1. 2016 by sme chceli spracovať výročnú správu za rok 2015, neskôr by mala byť zverejnená aj na našej stránke – na základe správy, ktorá bola schválená na valnom zhromaždení v októbri v Žiline, pripraví Štefan
* diskutovali sme o možnej užšej spolupráci so službami zamestnanosti – tak ako už dávnejšie navrhovala Zuzka G., že by sme sa ako Združenie mali ísť predstaviť a ponúknuť im spoluprácu; Štefan pripraví nejaký východiskový materiál, o ktorom sa poradíme v ďalšom kroku a dohodneme si ďalší postup.

Zapísal: Štefan Grajcár

Bratislava 14. 1. 2016